მანუჩაჰრ II
მანუჩაჰრ II, აგრეთვე ცნობილი როგორც აბულ მუზაფარ მანუჩეჰრი (დ. ? — გ. 1106, შემახა) — ფარიბურზ I-ის შვილი, შირვანის მე-17 დამოუკიდებელი შაჰი 1096-1106 წლებში, ქესრანიდების დინასტიიდან. მანუჩაჰრ II-ის შესახებ ძალიან მცირე ინფორმაციაა შემონახული. მისი მონეტები ერმიტაჟის მუზეუმში ინახება. მონეტის ერთ მხარეს გამოსახულია რწმენის სიმბოლო, ხალიფა ალ-მუსთაზჰირის და სელჩუკი სულთნის — მუჰამედის სახელები, ხოლო მეორე მხარეს — ალ-მალიქ მანუჩაჰრ იბნ ფარიურზის სახელი. სავარაუდოდ, მანუჩაჰრ II საკუთარი მამის, ფარიბურზ I-ის მმართველობის პერიოდში განჯის ამირა იყო.